Kan arbeidsgiver kreve at koronatesten tas utenfor min arbeidstid?
Koronatest som skjer på arbeidsgivers initiativ, enten det er ved arbeidsgivers pålegg eller med arbeidstakers samtykke, bør legges til arbeidstiden. Dersom det ikke er mulig å teste seg i arbeidstiden, vil tiden testingen tar, samt reise til og fra, være arbeidstid. Dette skal kompenseres. Delta oppfordrer til at det på den enkelte arbeidsplass søkes løsninger som er hensiktsmessige. Delta forutsetter at de tillitsvalgte involveres i dette. Delta forutsetter også at arbeidstaker ikke får økte kostnader som følge av testingen.